Alexander Episcopus seruus seruorum,  Quanto specialius Ecclesia vestra nobis est nullo mediante subiecta, tanto propensius eius iuri prouidere compellimur, ne super his, quæ rationabiliter noscitur possidere, processu temporis indebita molestatione grauetur. Eapropter, dilecti in Domino filij, vestris postulationibus iustis clementer annuimus,  Ecclesiam vestram, in qua estis diuino obsequio mancipati, sub beati Petri  nostra protectione suscipimus,  præsentis scripti priuilegio communimus. Statuentes, vt quascumque possessiones, quæcumque bona eadem Ecclesia in præsentiarum iuste  canonice possidet, aut in futurum concessione Pontificum, largitione Regum vel Principum, oblatione fidelium, seu aliis iustis modis, præstante Domino poterit adipisci, firma vobis vestrisq. successorib.  illibata permaneant. Præterea Prioratum sanctæ Mariæ de Nazara cum omnib. pertinentiis suis,  Prioratū S. Trinitatis de Lentona, cū omnib. pertinentiis suis, sicut eosdē Prioratus Ecclesia vestra canonice possidet,  de donatione prædicti Prioratus sanctæ Mariæ in scripto authentico continetur, vobis  eidem Ecclesiæ auctoritate Apostolica confirmamus. Decernimus ergo, vt nulli omnino hominum liceat præfatam Ecclesiam temere perturbare, aut eius possessiones auferre, vel ablatas retinere, minuere, aut quibuslibet vexationibus fatigare, sed omnia integra conseruentur eorum, pro quorum gubernatione  sustentatione concessa sunt, vsibus omnimodis profutura, salua Apostolicæ Sedis auctoritate. Si qua igitur in futurum Ecclesiastica sæcularisue persona hanc nostræ constitutionis paginam sciens, contra eam temere venire tentauerit, secundo tertioue commonita, si non satisfactione congrua emendauerit, potestatis honorisque sui careat dignitate, reamque se diuino iudicio existere de perpetrata iniquitate cognoscat,  a sacratissimo corpore  sanguine Dei,  Domini Redemptoris nostri Iesu Christi aliena fiat, atque in extremo examine diuinæ vltioni subiaceat. Cunctis autem eidem loco sua iura seruantibus sit pax Domini nostri Iesu Christi, quatinus  hic fructum bonæ actionis percipiant,  apud districtum Iudicem præmia æternæ pacis inueniant, Amen. Ego ALEXANDER Catholicæ Ecclesiæ Episcopus ff. Ego Hubaldus Hostiensis Episcopus ff. Ego Ioannes Presbyter Cardinalis SS. Ioannis  Pauli tit. Pas. ff. Ego Bozo Presbyter Cardinalis S. Pudentianæ tit. Pastoris ff. Ego Petrus Presbyter Card. tit. S. Susannæ ff. Ego Viuianus Presbyter Cardinalis tit. S. Stephani in Cœlio monte ff. Ego Iacobus Diaconus Cardinalis S. Mariæ in Cosmidin ff. Ego Ardicio Diaconus Cardinalis S. Theoderici ff. Ego Cincius Diaconus Cardinalis S. Adriani ff. Ego Laborans Diaconus Cardin. S. Mariæ in Porticu ff. Ego Rainerius Diaconus Card. S. Georgij ad velum aureum ff. Datum Laterani per manum Alberti S. R. E. Presbyteri Cardinalis  Cancellarij XV. Kalend. Mar. Indict. XI. Incarnat. Domini anno M. C. LXXVIII. Pontificatus vero domni Alexandri Papæ III. anno XVIIII.